ᱟᱥᱚᱠᱱᱚᱜᱚᱨ

ᱟᱥᱚᱠᱱᱚᱜᱚᱨ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟᱛᱟᱞᱢᱟ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱟᱥᱚᱠᱱᱚᱜᱚᱨ ᱦᱚᱱᱚᱛ ᱨᱮ ᱾ ᱱᱚᱣᱟ ᱟᱥᱚᱠᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱢᱟᱲᱟᱝ ᱱᱚᱣᱟ ᱜᱩᱱᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱟᱥᱚᱠᱱᱚᱜᱚᱨ ᱟᱡᱟᱜ ᱟᱱᱟᱡᱽ ᱢᱟᱱᱰᱤ ᱟᱨ "ᱥᱟᱨᱵᱟᱛᱤ ᱜᱟᱦᱩ" ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ, ᱢᱤᱫ ᱞᱮᱠᱟᱱᱟᱜ ᱜᱩᱦᱩᱢ ᱾ ᱥᱩᱨ ᱨᱮᱱᱟᱜ ᱥᱚᱦᱚᱨ ᱜᱩᱱᱟ ᱥᱚᱦᱚᱨ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱟᱥᱚᱠᱱᱚᱜᱚᱨ ᱫᱚ ᱢᱟᱲᱟᱝ ᱯᱨᱟᱪᱟᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱥᱚᱦᱚᱨ ᱛᱟᱞᱟ ᱛᱮ ᱨᱮᱞᱣᱮ ᱞᱟᱭᱤᱱ ᱥᱮᱱ ᱟᱠᱟᱱᱟ ᱾ ᱟᱥᱚᱠᱱᱚᱜᱚᱨ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱟᱨ ᱵᱟᱨᱭᱟ ᱵᱟᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱟᱥᱚᱠᱱᱚᱜᱚᱨ ᱥᱚᱲᱚᱠ ᱟᱨ ᱨᱮᱞᱣᱮ ᱤᱫᱤ ᱛᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱟᱥᱚᱠᱱᱚᱜᱚᱨ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱥᱤᱸᱫᱷ ᱟᱨ ᱵᱮᱛᱣᱟ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱟᱞᱣᱟ ᱯᱟᱴᱷᱟᱨ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱩᱬ ᱴᱷᱟᱶ ᱵᱩᱱᱫᱮᱞᱠᱷᱚᱸᱰ ᱯᱟᱴᱷᱟᱨ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱟᱨ ᱯᱟᱪᱮ ᱥᱤᱢᱟᱹ ᱜᱟᱰᱟ ᱤᱫᱤ ᱛᱮ ᱱᱟᱯᱟᱭ ᱛᱮ ᱰᱤᱯᱷᱟᱭᱤᱱ (Defined) ᱟᱠᱟᱱᱟ ᱾ ᱵᱮᱛᱣᱟ ᱥᱟᱢᱟᱝ ᱥᱤᱢᱟᱹ ᱥᱟᱶ ᱞᱤᱸᱡᱤᱱ ᱠᱟᱱᱟ ᱟᱨ ᱱᱤᱭᱟᱹ ᱥᱟᱜᱟᱨ ᱦᱚᱱᱚᱛ ᱟᱨ ᱞᱚᱞᱤᱛᱯᱩᱨ ᱦᱚᱱᱚᱛ, ᱥᱤᱧᱚᱛ ᱨᱮᱱᱟᱜ ᱩᱛᱚᱨ ᱯᱨᱚᱫᱮᱥ ᱠᱷᱚᱱ ᱵᱷᱤᱱᱮᱭᱟ ᱾ ᱥᱤᱸᱫᱷ ᱯᱟᱪᱮ ᱥᱤᱢᱟᱹ ᱥᱟᱶ ᱞᱤᱸᱡᱤᱱ ᱟᱜ ᱢᱩᱬ ᱜᱟᱰᱟ ᱠᱟᱱᱟ ᱾ ᱟᱥᱚᱠᱱᱚᱜᱚᱨ ᱨᱮᱱᱟᱜ ᱢᱤᱫ ᱴᱷᱟᱶ ᱪᱟᱱᱫᱮᱨᱤ, ᱟᱡᱟᱜ ᱵᱨᱚᱠᱮᱰ (Brocade) ᱟᱨ ᱢᱟᱥᱞᱤᱱ (muslins) ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ, ᱱᱟᱯᱟᱭ ᱛᱮ ᱟᱡᱟᱜ ᱛᱤ ᱨᱮᱱᱟᱜ ᱪᱟᱱᱫᱮᱨᱤ ᱥᱟᱹᱲᱤ ᱞᱟᱹᱜᱤᱫ ᱾ ᱟᱥᱚᱠᱱᱚᱜᱚᱨ ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱠᱚᱴᱟᱼᱵᱤᱱᱟ ᱨᱮᱞᱣᱮ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱟᱥᱚᱠᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱩᱛᱚᱨ ᱯᱨᱚᱫᱮᱥ ᱨᱮ ᱥᱟᱢᱟᱝ ᱨᱮ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱞᱟᱞᱤᱛᱯᱩᱨ ᱠᱷᱚᱱ ᱘᱗ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱟᱥᱚᱠᱱᱚᱜᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱲ ᱠᱷᱚᱱ ᱑᱙᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ, ᱤᱱᱫᱚᱨ ᱠᱷᱚᱱ ᱓᱖᱐ ᱠᱤᱞᱚᱢᱤᱴᱚᱨ ᱟᱨ ᱜᱣᱟᱞᱤᱭᱚᱨ ᱠᱷᱚᱱ ᱒᱕᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾

ᱪᱷᱟᱹᱴᱭᱟᱹᱨ
ᱚᱱᱠᱟ ᱠᱚ ᱢᱟᱱᱟᱣᱟ ᱡᱮ ᱢᱟᱨᱟᱝ ᱥᱚᱢᱨᱟᱡᱽ ᱟᱥᱚᱠ ᱫᱚ ᱩᱡᱡᱮᱱ ᱡᱤᱛᱟᱹᱣ ᱞᱟᱹᱜᱤᱫ ᱛᱮ ᱟᱡ ᱥᱮᱱᱚᱜ ᱡᱷᱚ ᱟᱥᱚᱠᱱᱚᱜᱚᱨ ᱨᱮ ᱢᱤᱫ ᱧᱤᱫᱟᱹ ᱟᱨ ᱚᱱᱟ ᱞᱟᱹᱜᱤᱫ ᱛᱮ ᱧᱩᱛᱩᱢ ᱮ ᱫᱚᱦᱚ ᱞᱮᱫᱼᱟ ᱛᱟᱦᱮᱸᱫ ᱾Ashoknagar District. Veethi.com (2012-06-15). Retrieved on 2015-09-19.

ᱦᱚᱲ ᱞᱮᱠᱷᱟ

ᱟᱥᱚᱠᱱᱚᱜᱚᱨ ᱨᱮ ᱛᱤᱨᱞᱟᱹᱼᱠᱷᱚᱱᱼᱠᱚᱲᱟ ᱟᱜ ᱡᱟᱱᱟᱝ ᱡᱟᱹᱱᱤ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱘᱗᱙ ᱜᱚᱴᱟ ᱑᱐᱐᱐ ᱨᱮᱱᱟᱜ ᱥᱚᱢᱟᱱ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱙᱐᱐ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮ ᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹᱼᱠᱷᱚᱱᱼᱠᱚᱲᱟ ᱟᱜ ᱡᱟᱱᱟᱝ ᱡᱟᱹᱱᱤ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑ ᱨᱮᱱᱟᱜ ᱟᱹᱰᱤ ᱯᱟᱹᱪᱷᱞᱟᱹ ᱠᱷᱚᱵᱚᱨ ᱞᱮᱠᱟᱛᱮ ᱙᱔᱐ ᱜᱚᱴᱟ ᱑᱐᱐᱐ ᱢᱮᱱᱟᱜᱼᱟ ᱾

 ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ 
ᱟᱥᱚᱠᱱᱚᱜᱚᱨ ᱨᱮ ᱯᱚᱱᱚᱛ ᱟᱨ ᱫᱤᱥᱚᱢ ᱨᱮᱱᱟᱜ ᱢᱩᱬ ᱥᱚᱦᱚᱨ ᱞᱟᱹᱜᱤᱫ ᱛᱮ ᱥᱚᱲᱚᱠ ᱟᱨ ᱨᱮᱞ ᱛᱚᱯᱚᱞ ᱟᱠᱟᱱᱟ ᱾ ᱟᱥᱚᱠᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱠᱚᱴᱟᱼᱵᱤᱱᱟ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱟᱥᱚᱠᱱᱚᱜᱚᱨ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱵᱷᱚᱯᱟᱲ ᱩᱰᱟᱹᱱ ᱰᱟᱹᱦᱤ ᱟᱨ ᱜᱣᱟᱞᱤᱭᱚᱨ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Ashok Nagar (ASKN), Ashok Nagar Railway Station MakeMyTrip.Com 

Category:Cities and towns in Ashoknagar district

ml:അശോക് നഗർ